FI
C 127/48
Euroopan unionin virallinen lehti
11.4.2023
Vaatimukset Kantajat vaativat unionin yleistä tuomioistuinta
— kumoamaan Italian yhteisen maatalouspolitiikan (YMP) strategiasuunnitelman 2023–2027 hyväksymisestä 2.12.2022 annetun Euroopan komission täytäntöönpanopäätöksen 2022 C(2022) 8645 final, siltä osin kuin siinä asetetaan ympäristö- ja ilmastositoumuksiin liittyvien interventioiden yhteydessä sitoumukseksi, jonka noudattaminen on edellytys tukien myöntämiselle, kielto käyttää maataloudessa biolietettä tai mitään muuta asetuksen (decreto legislativo) nro 152/2006 osassa IV otsikon R10 alla mainituilla toimilla talteen otettua jätettä sekä velvoitetaan käyttämään yksinomaan asetuksessa (EU) 2019/1009 tarkoitettuja hyväksyttyjä lannoitteita ja/tai siinä mainituista ainesosista koostuvia orgaanisia lannoitteita.
Oikeudelliset perusteet ja pääasialliset perustelut Kanteensa tueksi kantajat vetoavat seitsemään kanneperusteeseen.
1) Ensimmäinen kanneperuste, joka perustuu asetuksen (EU) 2021/2115 (1) rikkomiseen ja 9.11.2022 annetun Euroopan komission tiedonannon Ensuring availability and affordability of fertilizers – COM (2022) 590 final rikkomiseen.
— Asetukseen (EU) 2021/2115 ei sisälly maataloustukien myöntämisen sääntelyn yhteydessä mitään säännöstä, joka estäisi biolietteen tai siitä johdettujen tuotteiden käytön, johon Euroopan komissio lisäksi itse kannustaa YMP:n alalla, koska komissio on selvästi ilmaissut puoltavansa lietteen käyttöä maataloudessa, viimeksi 9.11.2022 annetussa Euroopan komission tiedonannossa Ensuring availability and affordability of fertilizers – COM (2022) 590 final.
2) Toinen kanneperuste, joka perustuu direktiivin 2008/98/EY (2) ja direktiivin EU 2018/851 (3) rikkomiseen, kiertotalouden periaatteiden loukkaamiseen sekä direktiivin 86/278/ETY (4) ja 5.6.2019 annetun asetuksen (EU) 2019/1009 (5) rikkomiseen.
— Euroopan komission hyväksymällä YMP:n kansallisella strategiasuunnitelmalla 2023–2027 vahvistettu biolietteen ja siitä johdettujen tuotteiden talteenottoon perustuvan käytön yleinen kielto maataloudessa ja siten sen käytön epäedullinen kohtelu verrattuna asetuksessa (EU) 2019/1009 säädettyihin lannoitteisiin on myös luonnonvarojen säilyttämisen kannalta selvästi vastoin yhteisön tasolla valittua niin sanottuun kiertotalouteen perustuvaa nykyistä kehitysmallia ja jätteiden hyödyntämistä energiantuotannossa, eikä siinä oteta huomioon sitä, että asetus (EU) 2019/1009 on tällä hetkellä olennaisilta osiltaan toteuttamatta Italiassa, eikä sitä, että sillä ei myöskään ole implisiittisesti kumottu direktiiviä 86/278/ETY, minkä lisäksi sillä ei puututa lannoitteita koskevaan Italian säännöstöön (decreto legislativo 75/2010).
3) Kolmas kanneperuste, joka perustuu direktiivin 86/278/ETY rikkomiseen sekä markkinoiden ja kilpailun vääristämiseen biolietteen talteenoton toimijoiden vahingoksi.
— Biolietteen talteenottoon perustuvan käytön yleinen kielto maataloudessa aiheuttaa kilpailun vääristymistä, joka ei ole hyväksyttävissä eikä perusteltavissa, minkä lisäksi se on vastoin direktiiviä 86/278/ETY ja heikentää biolietteen talteenoton muiden toimijoiden asemaa markkinoilla kohtelemalla niitä epäsuotuisammin kuin muiden orgaanisten ja kemiallisten lannoitteiden tuottajia.
4) Neljäs kanneperuste, joka perustuu SEUT 296 artiklan toisen kohdan, asetuksen (EU) 2021/2115 ja direktiivin 86/278/ETY rikkomiseen.
Asian selvittämisen laiminlyönti, tosiseikkojen vääristäminen, perusteiden puuttuminen, ilmeinen epäjohdonmukaisuus, eriarvoinen kohtelu ja perustelujen vakava puutteellisuus.
— Komission hyväksymä YMP:n strategiasuunnitelma, siltä osin kuin siinä kielletään biolietteen, muiden R10-toimilla talteen otettujen jätteiden ja asetuksessa (EU) 2019/1009 mainitsemattomien lannoitteiden käyttö, on täysin perusteeton, mikä merkitsee sitä, että tätä koskevalta ratkaisulta puuttuu perusteet ja että se on ristiriidassa biolietteen talteenottoa maataloudessa koskevan sääntelyn lähtökohtien kanssa ja että sillä vahvistetaan muihin lannoitteisiin verrattuna eriarvoinen kohtelu, jota ei voida hyväksyä.